Што паказваюць нам гэтыя гісторыі? Перад усім выплывае з іх добрая навіна, запісаная ў Кнізе Зыходу: “Вось я пашлю анёла свайго, які будзе ісці перад табою і ахоўваць цябе ў шляху, і прывядзе да месца, падрыхтаванага табе Мною” (Зых 23, 20). Так, як Бог пасылаў сваіх анёлаў да патрыярхаў, каралёў, так і сёння кіруе гэтыя словы да цябе.Так, як і Тобій, ты таксама маеш свайго прыяцеля на дарозе жыцця. Дзе б ты ні знаходзіўся, куды б ні накіроўваўся, што б ты ні планаваў, можаш быць упэўнены: будзе там перад табою Твой анёл, каб падрыхтаваць табе месца, весці цябе і абараняць. Аднак яго заданне – прывесці цябе не куды-небудзь, і не туды, дзе будзе прыемна і бяспечна, але на месца, якое прызначыў Табе Бог, гэта значыць, да неба. Калі будзеш яго слухацца, дойдзеш да мэты, бо ён, анёл, ведае шлях. Аб чым хочаш папрасіць цяпер свайго анёла? Дзе хочаш,каб чакаў цябе? Чаго баішся, дзе патрэбна табе яго дапамога? Кліч свайго анёла! Бог верны, Ён заўсёды выконвае свае абяцанні.